CELEX: 52014DP0084
Language: et
Date: 2014-12-16 00:00:00
Title: Euroopa Parlamendi 16. detsembri 2014. aasta otsus komisjoni ettepaneku kohta nimetada ametisse ühtse kriisilahendusnõukogu juhatuse esimees, aseesimees ja liikmed (C(2014)9456 – C8-0284/2014 – 2014/0901(NLE))

12.8.2016   
            
            
               ET
            
            
               Euroopa Liidu Teataja
            
            
               C 294/60
            
         P8_TA(2014)0084
   Ühtse kriisilahendusnõukogu liikmete ametisse nimetamine *
   Euroopa Parlamendi 16. detsembri 2014. aasta otsus komisjoni ettepaneku kohta nimetada ametisse ühtse kriisilahendusnõukogu juhatuse esimees, aseesimees ja liikmed (C(2014)9456 – C8-0284/2014 – 2014/0901(NLE))
   (Heakskiitmine)
   (2016/C 294/21)
   
      Euroopa Parlament,
   
               —
            
            
               võttes arvesse komisjoni 5. detsembri 2014. aasta ettepanekut nimetada ametisse ühtse kriisilahendusnõukogu juhatuse esimees, aseesimees ja liikmed (C(2014)9456),
            
         
               —
            
            
               võttes arvesse Euroopa Parlamendi ja nõukogu 15. juuli 2014. aasta määruse (EL) nr 806/2014 (millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010) (1) artikli 56 lõike 6 kolmandat lõiku,
            
         
               —
            
            
               võttes arvesse kodukorda,
            
         
               —
            
            
               võttes arvesse majandus- ja rahanduskomisjoni raportit (A8-0070/2014),
            
         
               A.
            
            
               arvestades, et määruse (EL) nr 806/2014 artikli 56 lõikes 4 on sätestatud, et ühtse kriisilahendusnõukogu esimehe, aseesimehe ning selle määruse artikli 43 lõike 1 punktis b osutatud liikmete (edaspidi „juhatus”) ametisse nimetamisel lähtutakse nende saavutustest, oskustest, pangandus- ja finantsalastest teadmistest ning finantsjärelevalve, -regulatsiooni ning pankade kriisilahenduse valdkonna jaoks olulistest kogemustest;
            
         
               B.
            
            
               arvestades, et määruse (EL) nr 806/2014 artikli 56 lõikes 4 on sätestatud, et juhatuse ametissenimetamise puhul tuleb järgida soolise tasakaalu, kogemuse ja kvalifikatsiooni põhimõtet;
            
         
               C.
            
            
               arvestades, et 19. novembril 2014. aastal võttis komisjon määruse (EL) nr 806/2014 artikli 56 lõike 6 kohaselt vastu nimekirja kandidaatidest juhatuse esimehe ja aseesimehe ametikohtadele;
            
         
               D.
            
            
               arvestades, et 1. detsembril 2014. aastal võttis komisjon määruse (EL) nr 806/2014 artikli 56 lõike 6 kohaselt vastu nimekirja kandidaatidest selle määruse artikli 43 lõike 1 punktis b osutatud juhatuse liikmete ametikohtadele;
            
         
               E.
            
            
               arvestades, et kõnealused kaks nimekirja edastati määruse (EL) nr 806/2014 artikli 56 lõike 6 kohaselt Euroopa Parlamendile;
            
         
               F.
            
            
               arvestades, et komisjon võttis 5. detsembril 2014. aastal vastu ettepaneku nimetada ametisse ühtse kriisilahendusnõukogu juhatuse esimees, aseesimees ja liikmed ning edastas selle ettepaneku Euroopa Parlamendile;
            
         
               G.
            
            
               arvestades, et Euroopa Parlamendi majandus- ja rahanduskomisjon hindas seejärel juhatuse esimehe, aseesimehe ja liikmete ametikohale esitatud kandidaatide sobivust, pidades eelkõige silmas määruse (EL) nr 806/2014 artikli 56 lõikes 4 kehtestatud nõudeid;
            
         
               H.
            
            
               arvestades, et majandus- ja rahanduskomisjon korraldas 8. detsembril 2014. aastal juhatuse esimehe ametikohale esitatud kandidaadi Elke Königi kuulamise, kus kandidaat esines avasõnavõtuga ja vastas seejärel parlamendikomisjoni liikmete küsimustele;
            
         
               I.
            
            
               arvestades, et majandus- ja rahanduskomisjon korraldas 9. detsembril 2014. aastal juhatuse aseesimehe ametikohale esitatud kandidaadi Timo Löyttyniemi ning kriisilahendusnõukogu liikmete ametikohtadele esitatud nelja kandidaadi Mauro Grande, Antonio Carrascosa, Joanne Kellermanni ja Dominique Laboureix kuulamise; arvestades, et kõik viis kandidaati esinesid sellel kuulamisel avasõnavõtuga ja vastasid seejärel parlamendikomisjoni liikmete küsimustele;
            
         
            
               1.
            
            
               kiidab heaks komisjoni ettepaneku nimetada ametisse järgmised esitatud kandidaadid:
               
                           a)
                        
                        
                           Elke König juhatuse esimeheks;
                        
                     
                           b)
                        
                        
                           Timo Löyttyniemi juhatuse aseesimeheks;
                        
                     
                           c)
                        
                        
                           Mauro Grande juhatuse liikmeks;
                        
                     
                           d)
                        
                        
                           Antonio Carrascosa juhatuse liikmeks;
                        
                     
                           e)
                        
                        
                           Joanne Kellermann juhatuse liikmeks;
                        
                     
                           f)
                        
                        
                           Dominique Laboureix juhatuse liikmeks;
                        
                     
         
            
               2.
            
            
               teeb presidendile ülesandeks edastada käesolev otsus nõukogule, komisjonile ja liikmesriikide valitsustele.
            
         
      (1)  ELT L 225, 30.7.2014, lk 1.